gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3670, del 20-01-2000 (2000/195)

Informació pública del programa per al desenvolupament d'actuació integrada en el sector UHT 5-6 i pla parcial de millora.
--------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/195


Organisme emissor
:   Ajuntament de Vila-real

Tipus de document
:   Anunci

Informació pública del programa per al desenvolupament d'actuació integrada en el sector UHT 5-6 i pla parcial de millora. [2000/X195]
  
Aquesta Alcaldia Presidència, mitjançant Resolució de data 29 de desembre de 1999, va resoldre sotmetre a informació pública, durant el termini de vint dies hàbils, mitjançant la seua publicació en el Diari Oficial de la Generalitat Valenciana, i en un diari d'informació general editat en la Comunitat Valenciana, remetent avís als interessats afectats, la proposta de programa per al desenvolupament de l'Actuació Integrada en el sector UHT 5-6 i pla parcial de millora, redactada pels arquitectes José Garrido Pérez i Ángel Abad Melis i promoguda per la mercantil Porcelanosa, SA.
  
Durant aquest termini, comptador des del dia següent al de la publicació en el Diari Oficial de la Generalitat Valenciana, es podrà consultar l'expedient en la Secretaria d'aquest ajuntament (Secció Urbanisme), i presentar al·legacions i/o alternatives tècniques.
  
Les proposicions juridicoeconòmiques es presentaran durant els 5 dies següents al venciment del termini anterior.
  
Aquests terminis quedaran prorrogats per 20 dies si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial, i en prestara caució en la quantia que es determine.
  
L'acte d'obertura de pliques tindrà lloc en l'Ajuntament de Vila-real el dia següent hàbil a la conclusió del termini per a presentar-les, tret del supòsit que aquest dia siga dissabte, en aquest cas s'haurà d'entendre dia hàbil l'immediatament posterior.
Diari Oficial de la Generalitat Valenciana


Sumari del DOGV 3684, del 09-02-2000 (2000/610)

Informació pública de l’acceptació de les delegacions concretes efectuades pels ajuntaments de Pedreguer, Orba i Sant Vicent del Raspeig, referents a facultats de gestió tributària de l’impost sobre vehicles de tracció mecànica.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/610


Organisme emissor
:   Suma. Gestió Tributària. Diputació d'Alacant

Tipus de document
:   Anunci

Informació pública de l'acceptació de les delegacions concretes efectuades pels ajuntaments de Pedreguer, Orba i Sant Vicent del Raspeig, referents a facultats de gestió tributària de l'impost sobre vehicles de tracció mecànica. [2000/M610]
  
Donant compliment al que disposa l'article 7.2 de la Llei 39/1988, de 28 de desembre, Reguladora de les Hisendes Locals, les condicions generals de la qual figuren publicades en el Butlletí Oficial de la Província d'Alacant número 46, de data 24 de febrer de 1990, i el Diari Oficial de la Generalitat Valenciana número 1.261, de data 09.03.1990, es publica l'acceptació de les delegacions concretes efectuades pels ajuntaments que s'indiquen a continuació i referents a facultats de gestió tributària de l'impost sobre vehicles de tracció mecànica, amb l'abast, contingut, condicions i vigència aprovats pel ple provincial en sessió de data 2 d'octubre de 1997:
  
Ajuntaments delegants
  
- Pedreguer
  
- Orba
  
- Sant Vicent del Raspeig
  
La delegació realitzada pel municipi de Pedreguer en favor d'aquesta diputació provincial tindrà efecte des del 15 de setembre de 1999 i estarà vigent fins al 31 de desembre de 2004, la realitzada pel municipi d'Orba tindrà efecte des del 25 d'octubre de 1999 i estarà vigent fins al 31 de desembre de 2004, mentre que l'efectuada pel municipi de Sant Vicent del Raspeig tindrà efecte des de l'1 de gener de 2000 i estarà vigent fins al 31 de desembre de 2004; quedant tàcitament prorrogades, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
  
Aquesta acceptació de delegació substituirà qualsevol altra acceptada per aquesta diputació provincial referent a les competències de gestió tributària i recaptació de l'impost sobre vehicles de tracció mecànica.
  
Alacant, 29 de desembre de 1999.- El president accidental: Miguel Peralta Viñes.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
Diari Oficial de la Generalitat Valenciana


Sumari del DOGV 3680, del 03-02-2000 (2000/629)

Informació pública de l’oferta d’ocupació pública per a l’any 2000.
-------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/629


Data del document
:   25-01-2000

Organisme emissor
:   Ajuntament de la Pobla de Vallbona

Tipus de document
:   Convocatòria

Descriptors 

:   * Pobla de Vallbona, la
    * oferta d'ocupació
    * concurs administratiu
    * administració local
    * professió de la informàtica
    * professió administrativa
    * informàtica

Informació pública de l'oferta d'ocupació pública per a l'any 2000. [2000/M629]
  
La Comissió de Govern, en sessió de 25 de gener de 2000, va aprovar la següent:
  
Oferta d'ocupació pública per a l'any 2000:
  
Naturalesa Denominació Grup Nombre de
  
 vacants
  
Funcionaris
  
Administració general
  
 Administratiu C 2
  
 Auxiliar D 6
  
 Subaltern E 2
  
Administració Especial
  
 Tècnic de tresoreria B 1
  
 Informàtic C 1
  
 Oficials de policia C 4
  
 Auxiliar de cultura D 1
  
 Oficial 1ª D 1
  
Laborals
  
 Denominació Vacants
  
 Oficial 1ª 2
  
 Peó 7
  
 Jardiner 3
  
 Fontaner 1
  
 Conductor de serveis diversos 1
Diari Oficial de la Generalitat Valenciana


Sumari del DOGV 3906, del 28-12-2000 (2000/10759)

Assemblea General ordinària.
----------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10243


Organisme emissor
:   Cooperativa de Consumo de Callosa d'En Sarria

Tipus de document
:   Anunci

Assemblea General ordinària. [2000/10761]
  
L'Assemblea General ordinària de la Cooperativa de Consumo de Callosa d'En Sarrià va acordar, en la reunió del dia 17 de març de 1997, procedir a la dissolució d'aquesta i passar a la situació de liquidació, per a la qual cosa s'han designat socis liquidadors el senyor José María Savall Pérez, el senyor Francisco Luis Savall Saval i el senyor Juan Antonio Arbona Seguí.
Diari Oficial de la Generalitat Valenciana


Sumari del DOGV 3663, del 11-01-2000 (1999/10486)

RESOLUCIÓ de 15 de desembre de 1999, de la Universitat de València, per la qual nomena, en virtut de concurs, el senyor Antonio Tordera Sáez catedràtic d’universitat en l’àrea de coneixement de Literatura Espanyola.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3663

Data del DOGV
:   11-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/10093


Organisme emissor
:   Universitat de València

Tipus de document
:   Resolució

RESOLUCIÓ de 15 de desembre de 1999, de la Universitat de València, per la qual nomena, en virtut de concurs, el senyor Antonio Tordera Sáez catedràtic d'universitat en l'àrea de coneixement de Literatura Espanyola. [1999/M10943]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 29 de desembre de 1998 (BOE de 28 de gener de 1999) per a la provisió de la plaça de catedràtic d'universitat (concurs número 8/1999), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Antonio Tordera Sáez catedràtic d'universitat en l'àrea de coneixement de Literatura Espanyola, adscrita al Departament de Filologia Espanyola.
  
València, 15 de desembre de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3678, del 01-02-2000 (2000/534)

Expedient número 21/2000. Adjudicació del subministrament de cartilles de salut infantil i d'adhesius del calendari de vacunacions sistemàtiques.
-------------------------------------------------------------------------------------------------------------------------------------------------

### Dades del document

Número de DOGV
:   3678

Data del DOGV
:   01-02-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/534


Organisme emissor
:   Conselleria de Sanitat

Tipus de document
:   Anunci

Expedient número 21/2000. Adjudicació del subministrament de cartilles de salut infantil i d'adhesius del calendari de vacunacions sistemàtiques. [2000/F534]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. Carrer del Misser Mascó, 31-33, 46500 València. Telèfon 84 435 26 13, fax 96 386 66 07.
  
c) Número d'expedient: 21/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de cartilles de salut infantil i d'adhesius del calendari de vacunacions sistemàtiques.
  
c) Lots: dos.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.623, d'11 de novembre de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dotze milions de pessetes (13.094.249 pessetes /72.121,45 euros).
  
5. Adjudicació
  
a) Data: 20 de desembre de 1999.
  
b) Contractistes:
  
lot pessetes euros
  
1. Artes Gráficas San Miguel, SL 6.355.366 39.910,21
  
2. Kolor Litógrafos, SL 1.996.989 7.599,20
  
c) Nacionalitat: espanyola.
  
d) Import d'adjudicació: set milions nou-centes quatre mil nou-centes pessetes (7.904.900 pessetes/47.509,41 euros).
Diari Oficial de la Generalitat Valenciana


Sumari del DOGV 3726, del 07-04-2000 (2000/2655)

ACORD de 28 de març de 2000, del Govern Valencià, pel qual s'autoritza la inclusió d'un projecte d'inversió Elements de Transport en l'annex d'inversions reals del programa 121.20 Direcció i Serveis Generals (exp. 05.001/2000/025).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2655


Organisme emissor
:   Conselleria d'Economia i Hisenda

Tipus de document
:   Acord

ACORD de 28 de març de 2000, del Govern Valencià, pel qual s'autoritza la inclusió d'un projecte d'inversió Elements de Transport en l'annex d'inversions reals del programa 121.20 Direcció i Serveis Generals (exp. 05.001/2000/025). [2000/X2655]
  
El Govern Valencià, en la reunió del dia 28 de març de 2000, adoptà l'Acord següent:
  
La reorganització administrativa produïda en el Govern Valencià, a través del Decret 13/1999, de 30 de juliol, del president de la Generalitat Valenciana, ha originat un augment de les competències de la Presidència de la Generalitat Valenciana i la creació de dos vicepresidències que col·laboren en la comesa de les diverses funcions que els són pròpies.
  
La Presidència i les vicepresidències creades tenen encomanades funcions d'alta representació que impliquen desplaçaments de llarg recorregut i, per tant, es requereix disposar de vehicles adequats per a realitzar aquests desplaçaments.
  
A fi de dotar de cobertura pressupostària l'adquisició d'aquests vehicles, es proposa la inclusió d'un projecte d'inversió en l'annex d'inversions reals del programa 121.20 Direcció i Serveis Generals, denominat Elements de Transport, que es finança mitjançant un ajust intern en aquest mateix capítol i programa.
  
En conseqüència i en virtut del que disposen els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000 i a proposta del conseller d'Economia i Hisenda, el Govern Valencià
  
ACORDA
  
Autoritzar la inclusió en l'annex d'inversions reals del programa 121.20 Direcció i Serveis Generals del projecte d'inversió Elements de Transport.
  
València, 28 de març de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3903, del 22-12-2000 (2000/9579)

RESOLUCIÓ de 20 de novembre de 2000, de la Conselleria d'Economia, Hisenda i Ocupació, per la qual es proposa determinada generació de crèdits per ingressos del Ministeri d'Agricultura, Pesca i Alimentació per un import de quaranta-cinc milions de pessetes (78.735.231 PTA) que afecta la Conselleria d'Agricultura, Pesca i Alimentació. Exp. 12.024/2000/222.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9579


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de novembre de 2000, de la Conselleria d'Economia, Hisenda i Ocupació, per la qual es proposa determinada generació de crèdits per ingressos del Ministeri d'Agricultura, Pesca i Alimentació per un import de quaranta-cinc milions de pessetes (99.539.236 PTA) que afecta la Conselleria d'Agricultura, Pesca i Alimentació. Exp. 12.024/2000/222. [2000/X9579]
  
La Conselleria d'Agricultura, Pesca i Alimentació ha proposat determinada generació de crèdits del Ministeri d'Agricultura, Pesca i Alimentació que financen actuacions que incorporen noves actuacions productives, recollides en la línia de subvenció de l'annex de transferències de capital del programa 714.20 Ordenació i Millora de les Produccions Agràries codificada 180 Promoció de l'ús de noves tecnologies, que corresponen a la distribució de fons del MAPA corresponents a l'exercici 1999 per un import de 45 milions de pessetes.
  
En conseqüència i en virtut del que disposen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana per a 2000, resolc:
  
Primer
  
S'autoritza l'augment del pressupost d'ingressos en l'aplicació pressupostària 702.03 Transferències de capital. De l'administració de l'Estat. Àrea d'agricultura, pesca, caça, per import de 26.915.184 pessetes.
  
Segon
  
S'autoritza l'augment del pressupost de despeses en l'aplicació pressupostària 34.16.715.20.5 per un import de 39.739.782 pessetes.
  
Tercer
  
S'autoritza la modificació en l'annex de transferències de capital del programa 714.20 Ordenació i Millora de les Produccions Agràries en la línia de subvenció i per l'import que s'indica:
  
Codi Denominació Import
  
 Modificació
  
180 Promoció de l'ús
  
 de noves tecnologies + 15.324.051
  
València, 20 de novembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3749, del 15-05-2000 (2000/3343)

Informació pública de l'alternativa tècnica i proposició juridicoeconòmica del programa unitat d'execució Bartolí, i els seus corresponents projectes d'urbanització i de reparcel·lació forçosa.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3343


Organisme emissor
:   Ajuntament de Palmera

Tipus de document
:   Anunci

Informació pública de l'alternativa tècnica i proposició juridicoeconòmica del programa unitat d'execució Bartolí, i els seus corresponents projectes d'urbanització i de reparcel·lació forçosa. [2000/X3343]
  
En compliment del que disposen els articles 46, 69 i concordants de la Llei 6/1994, de 15 novembre, de la Generalitat Valenciana (LRAU), es fa públic que el Plenari de l'Ajuntament, en sessió de 6 d'abril de 2000, va acordar sotmetre a informació pública per termini de vint dies l'alternativa tècnica i proposició juridicoeconòmica del programa unitat d'execució Bartolí, i els seus corresponents projectes d'urbanització i de reparcel·lació forçosa, redactats d'ofici per l'ajuntament, que afecten una superfície de 21.225 metres quadrats que confronta: al nord, amb Camí Bartolí; sud i oest, amb sector industrial del sòl urbanitzable; i est, amb les darreres de les edificacions que confronten amb la CN-332.
  
Durant el període d'informació pública regirà el que disposen els expressats preceptes i, per tant, podran formular-se al·legacions sobre l'alternativa tècnica del programa i sobre el projecte d'urbanització, que podran ser objecte de pública consulta en l'ajuntament; podran presentar-s'hi altres alternatives tècniques, i escaurà la pròrroga per vint dies addicionals si, durant els deu dies d'informació pública, cap persona es comprometera de presentar una alternativa tècnica substancialment distinta a la inicial i ho avalara, i podran presentar-se proposicions juridicoeconòmiques durant els cinc dies següents al venciment del tràmit d'informació pública, sense perjudici de considerar presentada l'oferta pel proponent del programa. L'acte d'obertura de pliques tindrà lloc a les 12.00 hores del següent dia hàbil a la conclusió del termini per presentar-les i, durant els deu dies següents, les actuacions podran ser objecte de consulta i al·legacions i els competidors podran associar-se unint les seues proposicions. Alhora, podran formular-se al·legacions o realitzar-se les actuacions legalment previstes en relació amb el projecte de reparcel·lació forçosa.
Diari Oficial de la Generalitat Valenciana


Sumari del DOGV 3870, del 03-11-2000 (2000/8587)

Informació pública de la proposta de programa d'actuació integrada de la zona 92 La Jaud.
-----------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8587


Organisme emissor
:   Ajuntament d'Elda

Tipus de document
:   Anunci

Informació pública de la proposta de programa d'actuació integrada de la zona 92 La Jaud. [2000/M8587]
  
Per mitjà d'aquest edicte s'anuncia l'obertura d'un període d'informació pública de 20 dies, comptats des del següent al de la publicació en el Diari Oficial de la Generalitat Valenciana, de la documentació pròpia de la proposta de programa d'actuació integrada, junt amb expedient d'homologació, pla de reforma interior, projecte d'urbanització i projecte. de reparcel·lació de la zona 92 La Jaud, promogut pel senyors Vicente Ruano Gallur i Pedro Diego Requena Martínez.
  
L'expedient, en allò relatiu al programa, té el caràcter de concurs públic per a la selecció de l'urbanitzador. Ara s'anuncia l'obertura d'un període d'informació pública de la documentació pròpia del programa, amb els seus annexos, homologació, pla de reforma interior, projecte d'urbanització i reparcel·lació, segons la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Aquesta documentació podrà examinar-se durant el període expressat a l'oficina tècnica de l'Ajuntament d'Elda, a fi que es puguen presentar en el dit període, tant al·legacions com a alternatives tècniques si desitgen competir amb l'exposada al públic, juntament amb proposicions juridicoeconòmiques per a executar qualsevol de les alternatives. Tot açò segons el que disposen els articles 46 i 47 de la citada Llei 6/1994, de 15 de novembre.
  
Les proposicions juridicoeconòmiques expressades es presentaran en el registre general de l'ajuntament en plica tancada, dins dels cinc dies següents al venciment del termini anterior, amb la documentació que s'assenyala en els apartats C i D de l'article 32 de la LRAU.
  
L'acte d'obertura de pliques tindrà lloc a l'ajuntament a les 10.30 hores del següent dia hàbil després de la conclusió del termini per a presentar-les. Durant els 10 dies següents al de l'obertura de pliques, totes les actuacions estaran a disposició del públic per a consultar-les i presentar-hi al·legacions, abans de l'aprovació del programa i adjudicació de la seua execució .
Diari Oficial de la Generalitat Valenciana


Sumari del DOGV 3671, del 21-01-2000 (2000/305)

Informació pública de l'aprovació inicial de la modificació puntual del PGOU, respecte a l'alineació de les façanes del darrere al c/ de la Llum.
-------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/305


Organisme emissor
:   Ajuntament d'Onda

Tipus de document
:   Anunci

Informació pública de l'aprovació inicial de la modificació puntual del PGOU, respecte a l'alineació de les façanes del darrere al c/ de la Llum. [2000/X305]
  
El Plenari de l'Ajuntament, en la sessió de caràcter ordinari del dia 27 de desembre de 1999, acordà d'aprovar inicialment la modificació puntual del PGOU respecte a l'alineació de les façanes del darrere del carrer de la Llum.
  
En virtut del que disposa l'article 38.2 de la Llei 6/1994, Reguladora de l'Activitat Urbanística de la Generalitat Valenciana, se sotmet a informació pública pel període d'un mes, en la Secció d'Ordenació del Territori del propi Ajuntament, per tal que puga ser consultada públicament.